《挹泉亭》
明代·赵崇信

旧游随处足堪誇，两度飞来兴转嘉。捣药老僧忘入定，吠泉仙犬祇眠花。

洞岩几处风烟古，楼阁诸天薜荔斜。一水红尘填不满，千秋长泛利名槎。

作者简介：赵崇信，字继周，一字仲履。顺德人。明世宗嘉靖十四年（一五三五）进士，官至贵州按察司副使。著有《东台集》。清温汝能《粤东诗海》卷二三有传。